**Aero L-29 Delfín** (v kóde NATO: "**Maya**") je vojenské prúdové cvičné lietadlo, ktoré sa v priebehu 60. rokov stalo štandardným cvičným prúdovým lietadlom štátov Varšavskej zmluvy. Bolo prvým prúdovým lietadlom navrhnutým a vyrábaným v Česko-Slovensku.

Vznik a vývoj
-------------

Česko-slovenský L-29 Delfín
Názov lietadla je odvodený od dátumu kedy sa prejednávali technické podmienky – 29. septembra 1954. Vývoj a následne aj výroba lietadla sa začala pod vedením Ing. Karla Tomáša, Ing. Jana Vlčka, Ing. Zdeňka Rubliča v závode Aero Vodochody v Prahe.

Vývoj motora M-701 prebiehal pod vedením Ing. Jiřího Radu a Ing. Vladimíra Pospíšila. Veľkým úspechom lietadla, a tým aj česko-slovenského leteckého priemyslu bolo, že lietadlo L-29 Delfín vyhralo súťaž o štandardné lietadlo pre letectvá štátov Varšavskej zmluvy. Súťaže sa zúčastnili lietadlá L-29, Jak-30 (ZSSR), TS-11 Iskra (Poľsko). Pôvodný motor M-701 bol koncipovaný ako motor s axiálnym kompresorom. Požiadavka, aby lietadlo lietalo aj na letiskách s nespevneným povrchom viedla ku zmene koncepcie a konečná verzia motora bola riešená s jednostupňovým, jednostranným radiálnym kompresorom.

Vzhľadom na skutočnosť, že vo februári 1958 bol ukončený vývoj draku lietadla, ale nebol hotový vývoj motora M-701, bol použitý v prvej fáze britský motor Bristol Siddeley Viper. 5. apríla 1959 bol uskutočnený prvý let pilotom Ing. Rudolfom Duchoňom na letisku Praha-Kbely.

V roku 1971 sa v Leteckom skúšobnom ústave testoval nový kamuflážovy náter, od ktorého sa čakalo zníženie infračervenej viditeľnosti. Projekt mal názov **úkol LERAN** a sfarbenie sa skladalo z tmavo-šedej a svetlo-zelenej. Takto nafarbený Delfín bol iba jeden, pod imatrikuláciou 0108. Po generálnej oprave v LOTN prišiel o svoje špeciálne sfarbenie, a nový nástrek bol vyhotovený obyčajnými syntetickými farbami. Takto sfarbený letúň je dodnes uchovaný v depozitári leteckého múzea Kbely.

Lietadlo je nositeľom svetových rekordov: 

* 1963 – rýchlosť na 100 km okruhu pre lietadlá triedy C-1-d (lietadla s prúdovým motorom do hmotnosti 3 000 kg)

Verzie
------

* **L-129**: (verzia s vysokotlakovým hydraulickým systémom)
* **L-229**: (jednomiestna, ľahká špeciálna verzia)
* **L-29R**: (prieskumná verzia)
* **L-29A**: (špeciálna, akrobatická verzia)

Lietadlo sa vyrábalo vo veľkých sériách. Do roku 1974 bolo celkovo vyrobených okolo 3 500 kusov.

Používatelia
------------

Vojenský používatelia L-29:      Súčasní používatelia      Bývalí používatelia
### Vojenskí

#### Súčasní

* Gruzínsko  Gruzínsko
* Angola  Angola

#### Bývalí

* Afganistan  Afganistan

Afganské vzdušné sily
* Azerbajdžan Azerbajdžan
* Arménsko  Arménsko
* Bulharsko  Bulharsko
* Česko-Slovensko  Česko-Slovensko
* Česko  Česko

Vzdušné sily armády Českej republiky
* Egypt  Egypt
* Ghana  Ghana
* Guinea-Bissau  Guinea-Bissau

Gruzínske Delfíny
* Indonézia  Indonézia
* Irak  Irak
* Maďarsko  Maďarsko
* Mali  Mali
* Nigéria  Nigéria
* NDR  NDR
* Rumunsko  Rumunsko
* Rusko  Rusko
* Slovensko  Slovensko

Vzdušné sily Slovenskej republiky
* ZSSR Sovietsky zväz

Vojenské vzdušné sily ZSSR
* Sýria  Sýria
* Tadžikistan  Tadžikistan
* Uganda  Uganda
* Vietnam  Vietnam

Delfín na leteckej šou v Jacksonville na Floride
* USA  USA

### Civilní

* Česko  Česko
* Dánsko  Dánsko
* Juhoafrická republika  Juhoafrická republika
* Nórsko  Nórsko
* Slovensko  Slovensko
* USA  USA

Špecifikácie (L-29)
-------------------

### Technický popis

Aero L-29 Delfín je dvojmiestny jednomotorový samonosný stredoplošník. Kovová kostra krídel, pevných a pohyblivých chvostových plôch i trupu je potiahnutá duralom. Krycie plechy sú takisto duralové. Motor je uložený v trupe. Podvozok je zaťahovací, hlavné podvozkové nohy sa zaťahujú do krídel, predné do trupu.

### Technické údaje

L-29 Delfín
Motor M-701
* **Posádka:** 2 (žiak, inštruktor)
* **Dĺžka:** 10,81 m
* **Rozpätie:** 10,29 m
* **Výška:** 3,13 m
* **Nosná plocha:** 19,8 m²
* **Rozchod podvozku:** 3,45 m
* **Rázvor podvozku:** 3,89 m
* **Hmotnosť prázdneho lietadla:** 2 280 kg
* **Vzletová hmotnosť:** 3 286 kg
* **Maximálna vzletová hmotnosť:** 3 540 kg
* **Pohonná jednotka:** 1 × prúdový motor Motorlet M-701C s ťahom 8,7 kN

### Výkony

* **Maximálna rýchlosť:** 620 km/h (pri vodorovnom lete), 655 km/h (vo výške 5 000 m), 860 km/h (pri strmhlavom lete)
* **Pádová rýchlosť:** 130 km/h (s vysunutými klapkami)
* **Dolet:** 894 km (s prídavnými nádržami na koncoch krídel)
* **Vytrvalosť:** 2 hodiny 30 minút
* **Dostup:** 11 500 m
* **Stúpavosť:** 14,0 m/s
* **Plošné zaťaženie:** 166 kg/m²
* **Pomer ťah/hmotnosť:** 2,5 N/kg

### Výzbroj

* 200 kg rôznych zbraní (kanóny, bomby, rakety a strely na vonkajších závesníkoch)

Bibliografia
------------

Letectví & kosmonautika č. 20, LI. 1975

* March, Peter R. *Directory of military aircraft of the world*, Cassel&Co, ISBN 1-85409-527-7

Referencie
----------

1. ↑  Zdeněk Hurt, Pavel Kučera, Oliver Chalas: *De Havilland Tiger Moth, Avia/Letov C-2 (Arado Ar 96).* Praha, Naše vojsko 1992, s. 113
2. ↑  Vávlav Šorel: *Letadla československých pilotů.* Praha, Albatros 1986, s. 168

Pozri aj
--------

Aero L-39 Albatros

Iné projekty
------------

Commons
* Spolupracuj na Commons Commons ponúka multimediálne súbory na tému **Aero L-29 Delfín**


|  |  |
| --- | --- |
| Portal | Portál letectvoSlovenský portálČeský portál |